РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

12 Број: 02-913/12

13. новембар 2012. године

Б е о г р а д

НАРОДНА СКУПШТИНА

Одбор за финансије, републички буџет и контролу трошења јавних средстава на седници одржаној 13. новембра 2012. године, размотрио је ИЗВЕШТАЈ О РАДУ ДРЖАВНЕ РЕВИЗОРСКЕ ИНСТИТУЦИЈЕ ЗА 2011. ГОДИНУ.

Седници Одбора је присуствовао Радослав Сретеновић, председник Савета Државне ревизорске институције.

На основу члана 237. став 4. Пословника Народне скупштине, Одбор за финансије, републички буџет и контролу трошења јавних средстава подноси следећи

И З В Е Ш Т А Ј

Одбор за финансије, републички буџет и контролу трошења јавних средстава је, сагласно члану 237. став 2. Пословника Народне скупштине, на седници оржаној 13. новембра 2012. године размотрио је Извештај о раду Државне ревизорске институције за 2011. годину (број 02-913/12), који је Државна ревизорска институција поднела Народној скупштини у складу са чланом 45. Закона о Државној ревизорској институцији („Службени гласник РС“, бр. 101/05, 54/07 и 36/10).

Одбор је већином гласова утврдио Предлог закључка који

доставља Народној скупштини ради разматрања и одлучивања.

За представника предлагача, на седници Народне скупштине одређена је Весна Ковач, председник Одбора.

ПРЕДСЕДНИК ОДБОРА

Весна Ковач

ПРЕДЛОГ

На основу члана 8. став 1. Закона о Народној скупштини („Службени гласник РС“, бр. 9/10) и члана 237. став 5. Пословника Народне скупштине („Службени гласник РС“, број 20/12 – Пречишћени текст),

Народна скупштина Републике Србије, на --------------- седници одржаној ------------ 2012. године, донела је

З А К Љ У Ч A К

О ИЗВЕШТАЈУ О РАДУ ДРЖАВНЕ РЕВИЗОРСКЕ ИНСТИТУЦИЈЕ

ЗА 2011. ГОДИНУ

1. Народна скупштина прихвата Извештај о раду Државне ревизорске

институције за 2011. годину.

1. Овај закључак објавити у „Службеном гласнику Републике Србије“.

РС Број:

У Београду, ----- 2012. године

НАРОДНА СКУПШТИНА РЕПУБЛИКЕ СРБИЈЕ

ПРЕДСЕДНИК

мр Небојша Стефановић

О б р а з л о ж е њ е

Законом о Државној ревизоској институцији („Службени гласник

РС“, бр. 101/05, 54/07 и 36/10) у члану 45. прописано је да је Државна ревизорска институција дужна да до 31. марта текуће године поднесе Народној скупштини годишњи извештај о раду Институције за претходну годину.

Правилником Народне скупштине („Службени гласник РС“, број

20/12- Пречишћени текст) у члану 237. став 1. утврђено је да извештај, који у складу са Законом подноси Народној скупштини Државна ревизорска институција, као независан државни орган који обавља ревизију јавних средстава, разматра надлежни одбор Народне скупштине.

Одбор за финансије, републички буџет и контролу трошења

јавних средстава као надлежни одбор Народне скупштине, на седници одржаној 13. новембра 2012. године, размотрио је Извештај о раду Државне ревизорске институције за 2011. годину.

Одбор за финансије, републички буџет и контролу трошења

јавних средстава је у складу са чланом 237. став 4. Пословника Народне скупштине, предложио Народној скупштини да донесе Закључак о прихватању Извештаја о раду Државне ревизорске институције за 2011. годину.

На основу члана 8. став 3. Закона о Народној скупштини

(„Службени гласник РС“, број 9/10), Народна скупштина објављује акте у „Службеном гласнику Републике Србије“.